CELEX: 52009PC0593
Language: sk
Date: 2009-09-30
Title: Návrh nariadenie Európskeho parlamentu a Rady, ktorým sa stanovujú výkonové emisné normy pre nové ľahké komerčné vozidlá ako súčasť integrovanej koncepcie Spoločenstva v oblasti znižovania emisií CO2 z ľahkých úžitkových vozidiel {SEK(2009) 1454} {SEK(2009) 1455}

Dôležité právne oznámenie

|

52009PC0593

Návrh nariadenie Európskeho parlamentu a Rady, ktorým sa stanovujú výkonové emisné normy pre nové ľahké komerčné vozidlá ako súčasť integrovanej koncepcie Spoločenstva v oblasti znižovania emisií CO2 z ľahkých úžitkových vozidiel {SEK(2009) 1454} {SEK(2009) 1455}  /* KOM/2009/0593 v konečnom znení - COD 2009/0173 */  

	[pic] | KOMISIA EURÓPSKYCH SPOLOČENSTIEV |Brusel, 28.10.2009KOM(2009)593 v konečnom znení2009/0173 (COD)NávrhNARIADENIE EURÓPSKEHO PARLAMENTU A RADY,ktorým sa stanovujú výkonové emisné normy pre nové ľahké komerčné vozidlá ako súčasť integrovanej koncepcie Spoločenstva v oblasti znižovania emisií CO 2 z ľahkých úžitkových vozidiel{SEK(2009) 1454}{SEK(2009) 1455}DÔVODOVÁ SPRÁVAKontext návrhu-  Dôvody a ciele návrhuVnútorný trh predstavuje oblasť bez vnútorných hraníc, v rámci ktorého sa musí zaručiť voľný pohyb tovaru, osôb, služieb a kapitálu.Cieľom Rámcového dohovoru Organizácie Spojených národov o zmene klímy, ktorý bol schválený v mene Európskeho spoločenstva rozhodnutím Rady 94/69/ES z 15. decembra 1993 o uzavretí Rámcového dohovoru Organizácie Spojených národov o klimatických zmenách[1], je stabilizovať koncentrácie skleníkových plynov v atmosfére na úrovni, ktorá by zabránila nebezpečnému antropogénnemu zasahovaniu do klimatického systému. Na dosiahnutie tohto cieľa je potrebné, aby sa celosvetová priemerná ročná teplota na zemskom povrchu nezvýšila o viac ako 2 °C v porovnaní s hodnotami z obdobia pred industrializáciou. Zo štvrtej hodnotiacej správy IPCC vyplýva, že v záujme dosiahnutia tohto cieľa je potrebné, aby sa celosvetové emisie skleníkových plynov prestali zvyšovať najneskôr v roku 2020. Európska rada na svojom zasadnutí v marci 2007 stanovila záväzok znížiť do roku 2020 celkové množstvo emisií skleníkových plynov v Spoločenstve aspoň o 20 % v porovnaní s úrovňami z roku 1990, a o 30 % v prípade, ak sa k podobných zníženiam emisií zaviažu aj ďalšie rozvinuté krajiny a ak ekonomicky vyspelejšie rozvojové krajiny prispejú v tomto úsilí podľa svojich možností. Tieto ciele sa právne zakotvili v klimaticko-energetickom balíku schválenom v decembri minulého roka. V rozhodnutí 406/2009/ES sa stanovuje priemerné zníženie emisií o 10 % v porovnaní s úrovňami z roku 2005 v tých odvetviach, ktoré nie sú zahrnuté do systému EÚ na obchodovanie s emisiami, vrátane cestnej dopravy. Jedným z dôsledkov, ktoré z týchto záväzkov vyplývajú je, že všetky členské štáty budú musieť výrazne znížiť emisie z cestnej dopravy.Ľahké komerčné vozidlá využívajú hlavne podniky vrátane malých a stredných podnikov. Tieto vozidlá v súčasnosti tvoria približne 12 % vozového parku. Služby poskytované prostredníctvom ľahkých komerčných vozidiel sú neodmysliteľnou súčasťou pri uspokojovaní každodenných potrieb ľudí. Cestná doprava je významným zdrojom pracovných miest a rastu v mnohých regiónoch EÚ. Používanie vozidiel má však takisto výrazný vplyv na zmenu klímy. Podiel ľahkých komerčných vozidiel na celkovom počte registrácii vozového parku ľahkých úžitkových vozidiel (osobné automobily a ľahké komerčné vozidlá) v období rokov 1995 až 2007 stabilne narastal. Priemerné zníženie emisií CO2 počas rokov 2002 až 2007 dosiahlo v prípade ľahkých komerčných vozidiel 0,4 – 0,5 % ročne a toto nevýrazné zvýšenie palivovej účinnosti sa vyvážilo nárastom dopytu v oblasti dopravy a veľkosti vozidiel. Zatiaľ čo sa v celej EÚ emisie skleníkových plynov počas rokov 1990 – 2007 znížili približne o 9 % a emisie v odvetviach mimo dopravy klesali, emisie CO2 pochádzajúce z dopravy sa zvýšili o 29 %. Napriek výrazným pokrokom v technológii automobilových motorov, a najmä zvýšeniu palivovej účinnosti, ktorá zároveň znamená nižšie emisie CO2, sa zvýšil dopyt v oblasti dopravy, ako aj veľkosť automobilov, pričom pokrok pri dosahovaní celkového cieľa Spoločenstva, ktorým je zníženie priemerných emisií z nových osobných automobilov na 120 g CO2 /km, bol príliš pomalý.Cieľom tohto návrhu je znížiť od roku 2014 priemerné emisie CO2 z ľahkých komerčných vozidiel na 175 g CO2/km postupne do roku 2016. Tento návrh je súčasťou integrovanej koncepcie navrhnutej Komisiou a prispieva k snahe dosiahnuť zníženie o ďalších 10 g CO2/km potrebných na splnenie cieľa Spoločenstva, ktorým je 120 g CO2/km, ako sa uvádza v oznámení KOM(2007)19.Prijatie cieľov Spoločenstva pre nové ľahké komerčné vozidlá je nevyhnutné, aby sa zabránilo roztriešteniu vnútorného trhu následkom prijatia rôznych opatrení na úrovni členských štátov. Prijatím cieľov Spoločenstva sa výrobcom poskytuje väčšia istota pri plánovaní a väčšia flexibilita pri dosahovaní požadovaného zníženia CO2, než aká by sa členským štátom poskytla stanovením osobitných vnútroštátnych cieľov znižovania emisií.Stanovenie noriem v oblasti emisií CO2 z nových ľahkých komerčných vozidiel je navyše potrebné z hľadiska predchádzania riziku vzniku regulačnej medzery následkom určitého prekrývania v prípade registrácií osobných automobilov a ľahkých komerčných vozidiel. V súčasnosti sa mnoho vozidiel, ktoré sú homologizované ako osobné automobily, registruje ako ľahké komerčné vozidlá, pričom v mnohých prípadoch využíva výhody zníženého daňového zaťaženia alebo iných daňových stimulov. Hoci sa rozsah pôsobnosti právnych predpisov o osobných automobiloch (akým je aj tento návrh) vzťahuje na typ vozidla ako na typovo schválené vozidlo (bez ohľadu na spôsob jeho registrácie), pri absencii právnych predpisov o ľahkých komerčných vozidlách by mohlo hroziť značné riziko, že odpoveďou trhu by bolo typové schvaľovanie väčších osobných automobilov ako ľahkých komerčných vozidiel. To by znamenalo, že tieto vozidlá produkujúce veľké množstvo emisií by neboli zahrnuté do pôsobnosti noriem v oblasti emisií CO2.Cieľom tohto nariadenia je vytvoriť stimuly pre automobilový priemysel, aby investoval do nových technológií. Nariadením sa aktívne podporujú ekologické inovácie a zohľadňuje budúci technický vývoj. Týmto spôsobom sa posilňuje konkurencieschopnosť európskeho priemyslu a vytvára sa viac vysokokvalitných pracovných miest.-  Všeobecný kontextKomisia prvýkrát prijala stratégiu Spoločenstva na znižovanie emisií CO2 z osobných automobilov v roku 1995. Stratégia sa zakladala na troch pilieroch: na dobrovoľných záväzkoch automobilového priemyslu znižovať emisie z osobných automobilov, zlepšení informovanosti spotrebiteľov a podpore palivovo účinných vozidiel prostredníctvom daňových opatrení.Rada pre životné prostredie vo svojich záveroch z 10. októbra 2000 žiadala Komisiu, aby preskúmala opatrenia na znižovanie emisií skleníkových plynov z ľahkých komerčných vozidiel. Komisia prijala 7. februára 2007 dve súbežné oznámenia: oznámenie o výsledkoch preskúmania stratégie Spoločenstva na zníženie emisií CO2 z osobných automobilov a ľahkých úžitkových vozidiel a oznámenie o konkurenčnom regulačnom rámci pre automobilový priemysel pre 21. storočie CARS 21 (ďalej len „oznámenia“). V oznámeniach sa zdôraznilo, že v prípade neprijatia ďalších opatrení nebude do roku 2012 možné splniť cieľ Spoločenstva týkajúci sa priemerných emisií z vozového parku nových vozidiel na úrovni 120 g CO2/km. V záujme dosiahnutia tohto cieľa sa preto v oznámeniach navrhlo prijatie integrovanej koncepcie a uviedlo sa, že Komisia na dosiahnutie cieľa Spoločenstva navrhne právny rámec, pričom sa sústredí na povinné zníženie emisií CO2 z priemerného nového vozového parku na 130 g CO2/km, a to pomocou zlepšenej technológie motorov vozidiel a znížením emisií CO2 o ďalších 10 g/km alebo, pokiaľ je to z technického hľadiska potrebné na dosiahnutie rovnocenného efektu, pomocou iných technologických zlepšení vrátane zvýšenia palivovej účinnosti ľahkých komerčných vozidiel.V oznámeniach sa zdôraznilo, že právnym rámcom na realizáciu cieľa pre priemerný vozový park by sa mali zabezpečiť ciele znižovania, ktoré budú konkurenčne neutrálne, sociálne spravodlivé, udržateľné a spravodlivé voči rôznym výrobcom automobilov v Európe a ktoré nespôsobia žiadne neodôvodnené narušenie hospodárskej súťaže medzi výrobcami automobilov. Právny rámec by mal byť zlučiteľný s celkovými cieľmi Spoločenstva v oblasti znižovania emisií.Rada pre konkurencieschopnosť na svojom zasadnutí v máji 2007 podporila „integrovaný prístup, ktorý navrhla Komisia v záujme zníženia emisií CO2 z motorových vozidiel“, pričom zdôraznila, že „všetci aktéri musia prispieť k zníženiu emisií škodlivých pre klímu“[2].Rada navyše 28. júna 2007 vyzvala Komisiu, aby predložila návrh na zvýšenie palivovej účinnosti ľahkých komerčných vozidiel[3].-  Existujúce ustanovenia v oblasti návrhuSmernica 2004/3/ES[4], ktorou sa menia a dopĺňajú smernice Rady 70/156/EHS a 80/1268/EHS, pokiaľ ide o meranie emisií CO2 a spotreby paliva vozidiel kategórie N1-  Súlad s ostatnými politikami a cieľmi ÚnieNávrh je v súlade s tromi piliermi lisabonskej stratégie, keďže prísnejšími požiadavkami na emisie CO2 a palivovú účinnosť by sa mal podporiť vývoj a uplatňovanie nových environmentálnych technológií, ktoré by následne mohli podporiť vývoz vozidiel a technológií s vysokou pridanou hodnotou na vznikajúce trhy s nedostatkom ropy a podporiť vysoko kvalifikované pracovné príležitosti v Európe.Návrh zároveň prispieva k obnovenej stratégii udržateľného rozvoja prijatej Európskou radou v júni 2006, keďže podporuje udržateľnejšiu mobilitu. Väčšia udržateľnosť dopravy by uľahčila dosahovanie ďalších cieľov udržateľného rozvoja. Toto prepojenie je obzvlášť výrazné v prípade väzby medzi dopravou, zmenou klímy, verejným zdravím, zachovaním prírodných zdrojov a využívaním energie.Ciele návrhu takisto prispejú k plneniu cieľa Spoločenstva, ktorým je dosiahnuť do roku 2020 zníženie emisií skleníkových plynov aspoň o 20 %, a to vďaka významnému podielu dopravy na emisiách z odvetví hospodárstva, ktoré nie sú zahrnuté do systému EÚ na obchodovanie s emisiami. Návrh je takisto v súlade s nariadením (ES) č. 443/2009, ktorým sa stanovujú emisné normy CO2 osobných automobilov, a zároveň toto nariadenie dopĺňa.Prostredníctvom návrhu sa zavedie konkrétne opatrenie na dosiahnutie cieľov a preto posilní vedúce postavenie EÚ v oblasti zmeny klímy pred začiatkom konferencie Organizácie Spojených národov o zmene klímy v Kodani v decembri 2009.1. KONZULTÁCIE SO ZAINTERESOVANÝMI STRANAMI A POSÚDENIE VPLYVU-  Konzultácie so zainteresovanými stranamiKonzultačné metódy, hlavné cieľové sektory a všeobecný profil respondentovSúčasťou procesu konzultácie so zainteresovanými stranami bola verejná online konzultácia a dve zasadnutia zainteresovaných strán.-  V období od mája do júla 2007 sa uskutočnila verejná online konzultácia zameraná na získanie stanovísk všetkých zainteresovaných strán a zástupcov verejnosti k vykonávaniu zrevidovanej stratégie znižovania emisií CO2 z ľahkých úžitkových vozidiel. Súčasťou tejto stratégie boli opatrenia na znižovanie emisií z ľahkých komerčných vozidiel. Väčšina odpovedí prijatých v rámci konzultačného procesu je k dispozícii na stránke:http://ec.europa.eu/reducing_co2_emissions_from_cars/index_en.htm-  Online konzultáciu doplnili dve zasadnutia zainteresovaných strán, ktoré zorganizovala Komisia v dňoch 2. septembra 2008 a 9. marca 2009. Zainteresované strany, na ktoré sa priamo vzťahujú pripravované právne predpisy (automobilový priemysel, dodávatelia, environmentálne MVO, sociálni partneri a členské štáty) tak mali možnosť vyjadriť svoje stanoviská. Závery z týchto zasadnutí sú pripojené v prílohách II a III k posúdeniu vplyvu, ktoré je sprievodným dokumentom k návrhu.Okrem toho bola vykonaná aj externá štúdia, cieľom ktorej bolo preskúmať prípadné regulačné koncepcie znižovania emisií CO2 z ľahkých úžitkových vozidiel a bola vypracovaná aj štúdia tvorená dvoma správami: „ Posúdenie možností právnych predpisov v oblasti emisií CO 2 z ľahkých komerčných vozidiel “[5] a „ Posúdenie možností vzhľadom na dlhodobé ciele v oblasti emisií z osobných automobilov a ľahkých nákladných vozidiel “[6]. Štúdia bola súčasťou projektu „Vplyv regulačných možností na znižovanie emisií CO2 z automobilov, a najmä na ich výrobcov“ v rámci zákazky ENV.C.5/FRA/2006/0071 (služobná žiadosť ENV C5/GK/ak/D(2007)17850). Analýza alternatívnych politických možností vychádza zo zistení tejto štúdie.Stanoviská zainteresovaných strán sa zohľadnili pri posudzovaní rôznych možností na reguláciu emisií CO2 z ľahkých komerčných vozidiel, a to najmä pokiaľ ide o navrhovanie právnych predpisov, prípadné nežiaduce účinky a vplyv na hospodársku súťaž na trhoch s automobilmi, konkurencieschopnosť priemyslu v celosvetovom meradle a dôsledky pre životné prostredie. Externí odborníci posúdili rôzne dostupné možnosti vrátane otázok, ktoré boli nastolené počas procesu konzultácií (externý dodávateľ sa zúčastnil na verejných vypočutiach).Zhrnutie odpovedí a spôsob, akým sa zohľadniliInformácie získané prostredníctvom konzultácií so zainteresovanými stranami sa zohľadnili pri vytváraní navrhovanej schémy. Podrobnosti o priebehu tejto činnosti sú uvedené v správe o posúdení vplyvu, ktorá je pripojená k tomuto návrhu.-  Získavanie a využívanie expertízyPríslušné vedecké/odborné oblasti1) Expertíza automobilového priemyslu vrátane výrobcov a 2) simulovaná expertíza poskytnutá externými konzultantmiPoužitá metodikaSimulácia pomocou formálnych matematických modelov a výpočty založené na štatistických údajochHlavné organizácie/odborníci, s ktorými sa uskutočnili konzultácieVerejné orgány, priemyselné združenia, obchodné združenia, environmentálne organizácie, združenia spotrebiteľov a externý konzultantiZhrnutie prijatých a využitých odporúčaníOdporúčania, ktoré poskytol externý konzultant, sa použili na posúdenie vplyvov rôznych politických možností na dosiahnutie cieľov návrhu. Tieto možnosti a ich vplyvy sú opísané v posúdení vplyvu, ktoré je pripojené k tomuto návrhu.Prostriedky použité na sprístupnenie odborných odporúčaní verejnostiŠtúdia vykonaná na podporu tohto posúdenia vplyvu bude spolu s výsledkami skoršej relevantnej činnosti zverejnená na tejto webovej stránke:http://ec.europa.eu/environment/co2/co2_studies.htm-  Posúdenie vplyvuV posúdení vplyvu sa skúmalo päť hlavných možností:V prvých dvoch zvažovaných možnostiach by sa určila lineárna krivka, ktorou by sa príslušnému vozidlu priradila hodnota CO2, ktorú by malo dosiahnuť v závislosti od svojej „úžitkovej hodnoty“ (hmotnosti) tak, aby nové ľahké komerčné vozidlá 1) v roku 2012 a 2) v rokoch 2013 – 2015 dosahovali priemerne cieľovú hodnotu 175 g CO2/km.Ďalšie dve možnosti vychádzali z rovnakej cieľovej hodnoty (175 g CO2/km) a rovnakého obdobia (rok 2012 a roky 2013 – 2015), ale na základe lineárnej krivky vymedzujúcej hodnotu CO2, ktorá by sa mala dosiahnuť v závislosti od alternatívnej „úžitkovej hodnoty“, t. j. celkovej plochy.V piatej a poslednej možnosti by sa od výrobcov požadovalo dosiahnuť stanovené percentuálne zníženie zodpovedajúce zníženiu potrebnému na splnenie cieľovej hodnoty 175 g CO2/km v rokoch 2012 – 2015 v porovnaní so situáciou v roku 2007.V posúdení vplyvu sa zvažovali rôzne mechanizmy flexibility vrátane spriemerovania a zoskupovania vozového parku, ako aj mechanizmy dosahovania zhody. Okrem piatich politických možností sa analyzovalo aj niekoľko dlhodobých cieľových hodnôt v rozmedzí od 160 do 125 g CO2/km na rok 2020.Možné hospodárske, sociálne a environmentálne vplyvy sa posudzovali podrobne. Podrobné hodnotenie možností sa uvádza v posúdení vplyvu pripojenom k návrhu, ktorý bude dostupný na tejto webovej stránke:http://ec.europa.eu/environment/co2/co2_home.htm-  Zhrnutie navrhovaného opatreniaNávrh nadväzuje na stratégiu Spoločenstva v oblasti znižovania emisií CO2 z ľahkých úžitkových vozidiel a dopĺňa nariadenie (ES) č. 443/2009 (nariadenie, ktorým sa stanovujú výkonové emisné normy pre CO2 nových osobných automobilov). Jeho cieľom je znižovať vplyv ľahkých úžitkových vozidiel na klímu tým, že sa zabezpečí, aby priemerné špecifické emisie z nových ľahkých komerčných vozidiel zaregistrovaných v Spoločenstve neprekročili 175 g CO2/km. Tento cieľ sa bude postupne zavádzať od 1. januára 2014 s plnou zhodou nového vozového parku ľahkých komerčných vozidiel od roku 2016.Začatie uplatňovania emisnej normy pre CO2 v prípade ľahkých komerčných vozidiel je v súlade s časovým rámcom Komisie na prijatie návrhu nariadenia, ktorým sa ustanovujú podobné normy v prípade osobných automobilov s účinnosťou od roku 2012. To naznačuje, že norma pre ľahké komerčné vozidlá nadobudne účinnosť od roku 2014. V nadväznosti na dlhodobú cieľovú hodnotu 95 g/km od roku 2020 stanovenú v nariadení (ES) č. 443/2009 sa v tomto návrhu stanovuje v prípade ľahkých komerčných vozidiel cieľová hodnota 135 g/km, ktorá sa má dosahovať od roku 2020, podliehajúca potvrdeniu jej uskutočniteľnosti na základe aktualizovaných výsledkov posúdenia vplyvu.Hlavné aspekty návrhu sú:-  Návrh sa bude uplatňovať na ľahké komerčné vozidlá kategórie N1 s referenčnou hmotnosťou nepresahujúcou 2 610 kg a na vozidlá, na ktoré sa typové schválenie rozširuje v súlade s článkom 2 ods. 2 nariadenia (ES) č. 715/2007. Vozidlá kategórie N2 a M2 s referenčnou hmotnosťou spĺňajúcou uvedené kritériá budú zahrnuté na účely monitorovania a ich úplné zahrnutie do systému sa bude zvažovať v rámci revízie.-  V návrhu sa stanovujú cieľové hodnoty špecifických emisií CO2 z nových ľahkých komerčných vozidiel v Spoločenstve vyjadrené v závislosti od ich hmotnosti. Ciele sa budú uplatňovať na priemerné špecifické emisie CO2 z nových ľahkých komerčných vozidiel vyjadrené v g/km pre každého výrobcu registrovaného v EÚ na každý kalendárny rok, pričom výrobcovia môžu na splnenie svojich cieľov vytvárať zoskupenia. Ak dvaja alebo viacerí výrobcovia vytvoria zoskupenie, toto zoskupenie sa na účely posúdenia súladu s cieľovými hodnotami bude považovať za jediného výrobcu.-  Návrh obsahuje stimuly včasného uvádzania ľahkých komerčných vozidiel s nízkym množstvom emisií na trh prostredníctvom poskytnutia superúverov na dočasnom základe.-  Návrh obsahuje ustanovenia na podporu ekologických inovácií (t. j. technológie na znižovanie emisií CO2, ktoré sa nezachytávajú v rámci testovacieho cyklu, počas ktorého sa uskutočňujú merania emisií CO2). Na základe tohto ustanovenia možno od priemerných špecifických emisií výrobcu odpočítať až do 7 g/km v prípade inovačných technológií znižujúcich emisie vychádzajúc z nezávisle overených údajov.-  Členské štáty budú povinné zhromažďovať údaje o nových ľahkých komerčných vozidlách zaregistrovaných na ich území a na účely posúdenia ich súladu s cieľovými hodnotami podávať správy o týchto údajoch Komisii.-  Ak výrobca nesplní svoj cieľ, bude povinný zaplatiť poplatok za nadmerné emisie, ktorý sa vypočíta tak, že množstvo gramov CO2/km, o ktoré výrobca prekročil svoju cieľovú hodnotu, sa vynásobí počtom novozaregistrovaných vozidiel a poplatkom za nadmerné emisie vypočítaným za daný rok v závislosti od prekročenia cieľovej hodnoty.-  V návrhu sa stanovujú alternatívne ciele znižovania emisií pre výrobcov zodpovedných za menej ako 22 000 vozidiel zaregistrovaných v EÚ v jednom kalendárnom roku.-  Ciele podľa tohto nariadenia sú stanovené na základe najspoľahlivejších dostupných vedomostí týkajúcich sa najmä pravdepodobného vývoja vozového parku odteraz až do roku 2014 vzhľadom na autonómne zvýšenie hmotnosti automobilov.2. PRÁVNE PRVKY NÁVRHU-  Právny základPrimeraným právnym základom je článok 175 Zmluvy o ES, pretože hlavným cieľom tohto návrhu je zabezpečiť vysokú úroveň ochrany zdravia a životného prostredia znižovaním priemerných emisií CO2 z ľahkých komerčných vozidiel.-  Zásada subsidiarityZásada subsidiarity sa uplatňuje len v takom rozsahu a vtedy, ak návrh nepatrí do výlučnej právomoci Spoločenstva.Ciele návrhu nie je možné uspokojivo dosiahnuť na úrovni samotných členských štátov z týchto dôvodov:Vzhľadom na potrebu predchádzať vzniku prekážok na vnútornom trhu, cezhraničný charakter zmeny klímy a prípadné odchýlky v priemerných množstvách emisií CO2 z nových ľahkých komerčných vozidiel v jednotlivých štátoch by členské štáty neboli schopné vykonávať vnútroštátne opatrenia tak, aby sa dosiahol celkový európsky priemer 175 g CO2/km.Opatrením Spoločenstva sa ciele návrhu dosiahnu lepšie z týchto dôvodov:Harmonizované opatrenia na zníženie vplyvu ľahkých komerčných vozidiel na zmenu klímy možno najlepšie vykonať prijatím právneho predpisu na úrovni Spoločenstva. Prijatím cieľových hodnôt emisií CO2 z týchto vozidiel na úrovni Spoločenstva sa zabráni triešteniu vnútorného trhu a výrobcovia získajú väčšiu flexibilitu pri požadovanom znižovaní emisií CO2 v rámci svojho nového vozového parku v Spoločenstve na rozdiel od osobitných stratégií pre špecifické ciele znižovania v jednotlivých štátoch.Rozsah pôsobnosti návrhu sa obmedzuje na vymedzenie cieľov pre výrobcov v súvislosti s dosahovaním priemerných emisií z vozového parku nových ľahkých komerčných vozidiel na úrovni 175 g CO2/km bez uloženia doplňujúcich opatrení (akými sú napríklad daňové stimuly), ktoré by členské štáty mohli prijímať a ktoré by mohli prispievať k plneniu celkového cieľa znižovať emisie CO2 z cestných vozidiel.Návrh je preto v súlade so zásadou subsidiarity.-  Zásada proporcionalityNávrh je v súlade so zásadou proporcionality z týchto dôvodov:Neprekračuje rámec nevyhnutný na dosiahnutie cieľov zabezpečovať riadne fungovanie vnútorného trhu a zároveň vysokú úroveň ochrany životného prostredia.Návrh je primeraný celkovému cieľu EÚ dosahovať ciele Kjótskeho protokolu a stanovuje ciele znižovania, ktoré sú konkurenčne neutrálne, sociálne spravodlivé, udržateľné a spravodlivé voči rôznym výrobcom automobilov v Európe a ktoré nespôsobia žiadne neodôvodnené narušenie hospodárskej súťaže medzi výrobcami automobilov.V návrhu sa predpokladá realizácia monitorovacieho systému, ktorý sa už v porovnateľnej podobe realizuje v členských štátoch v súvislosti s osobnými automobilmi a ktorý sa osvedčil ako veľmi efektívny nástroj sledovania vykonávania stratégie v oblasti CO2 a automobilov.-  Výber nástrojov:Navrhovaný nástroj: Nariadenie.Iné prostriedky by neboli primerané z týchto dôvodov:Nariadenie sa navrhuje na základe dôkladnej analýzy dostupných možností dosahovania pokroku pri znižovaní priemerných špecifických emisií z ľahkých komerčných vozidiel v EÚ. Tento typ nástroja sa prijal v prípade osobných automobilov a rovnaký prístup je vhodné použiť aj pri ľahkých komerčných vozidlách v záujme zabezpečenia konzistentného právneho rámca na vykonávanie integrovaného prístupu.Nariadenie sa považuje za vhodný právny nástroj na dosiahnutie zhody bez toho, aby sa vyžadovala transpozícia do právnych predpisov členských štátov. Cieľ Spoločenstva sa vzťahuje na Spoločenstvo ako celok. Preto je potrebné zabezpečiť, aby sa vo všetkých členských štátoch uplatňoval jednotný prístup. Harmonizovaný prístup sa navyše vyžaduje s cieľom vyhnúť sa narušeniam hospodárskej súťaže, čo by mohlo mať vplyv na vnútorný trh.-  Vplyv na rozpočetNavrhované nariadenie sa bude vykonávať spoločne s nariadením (ES) č. 443/2009 o emisiách CO2 z osobných automobilov, nakoľko majú mnohé spoločné črty, napríklad monitorovanie výsledkov výrobcov v súvislosti s dosahovaním ich cieľových hodnôt znižovania CO2 a v prípade potreby spravovania poplatkov za nadmerné emisie stanovených v právnych predpisoch. Objem výdavkov už naplánovaných v rámci programu LIFE+ sa považuje za dostatočný, najmä vzhľadom na obmedzený rozsah trhu s ľahkými komerčnými vozidlami v porovnaní s trhom s osobnými automobilmi. Tento nový návrh týkajúci sa emisií CO2 z ľahkých úžitkových vozidiel si preto nevyžaduje dodatočné finančné zdroje.-  Zrušenie platných právnych predpisovPrijatie návrhu nebude mať za následok zrušenie platných právnych predpisov.3. DODATOčNÉ INFORMÁCIE-  Doložka o preskúmaní/revízii/skončení platnostiNávrh obsahuje doložku o preskúmaní.-  Európsky hospodársky priestorNavrhovaný akt sa týka EHP, a preto by sa mal rozšíriť aj na Európsky hospodársky priestor.2009/0173 (COD)NávrhNARIADENIE EURÓPSKEHO PARLAMENTU A RADY,ktorým sa stanovujú výkonové emisné normy pre nové ľahké komerčné vozidlá ako súčasť integrovanej koncepcie Spoločenstva v oblasti znižovania emisií CO 2 z ľahkých úžitkových vozidiel(Text s významom pre EHP)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 175 ods. 1,so zreteľom na návrh Komisie,so zreteľom na stanovisko Európskeho hospodárskeho a sociálneho výboru[7],so zreteľom na stanovisko Výboru regiónov[8],konajúc v súlade s postupom ustanoveným v článku 251 zmluvy[9],keďže:(1) Cieľom Rámcového dohovoru Organizácie Spojených národov o zmene klímy, ktorý bol schválený v mene Európskeho spoločenstva rozhodnutím Rady 94/69/ES z 15. decembra 1993 o uzavretí Rámcového dohovoru Organizácie Spojených národov o klimatických zmenách[10], je stabilizovať koncentrácie skleníkových plynov v atmosfére na úrovni, ktorá by zabránila nebezpečnému antropogénnemu zasahovaniu do klimatického systému. Na dosiahnutie tohto cieľa je potrebné, aby sa celosvetová priemerná ročná teplota na zemskom povrchu nezvýšila o viac ako 2 °C v porovnaní s hodnotami z obdobia pred industrializáciou. Zo štvrtej hodnotiacej správy IPCC vyplýva, že v záujme dosiahnutia tohto cieľa je potrebné, aby sa celosvetové emisie skleníkových plynov prestali zvyšovať najneskôr v roku 2020. Európska rada na svojom zasadnutí 8. a 9. marca 2007 stanovila záväzok znížiť do roku 2020 celkové množstvo emisií skleníkových plynov v Spoločenstve aspoň o 20 % v porovnaní s úrovňami z roku 1990, a o 30 % v prípade, ak sa k podobných zníženiam emisií zaviažu aj ďalšie rozvinuté krajiny a ak ekonomicky vyspelejšie rozvojové krajiny prispejú v tomto úsilí podľa svojich možností.(2) V záujme dosiahnutia potrebného zníženia emisií by sa politiky a opatrenia mali vykonávať na úrovni členských štátov a na úrovni Spoločenstva nielen v odvetví priemyslu a energetiky, ale vo všetkých odvetviach hospodárstva Spoločenstva. V rozhodnutí Európskeho parlamentu a Rady č. 406/2009/ES z 23. apríla 2009 o úsilí členských štátov znížiť emisie skleníkových plynov s cieľom splniť záväzky Spoločenstva týkajúce sa zníženia emisií skleníkových plynov do roku 2020[11] sa stanovuje priemerné zníženie emisií o 10 % v porovnaní s úrovňami z roku 2005 v odvetviach nezahrnutých do systému EÚ na obchodovanie s emisiami (vrátane cestnej dopravy), ktorý bol ustanovený smernicou Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Spoločenstve a ktorou sa mení a dopĺňa smernica Rady 96/61/ES[12]. Cestná doprava je druhým najväčším producentom emisií skleníkových plynov v Spoločenstve a jej emisie vrátane emisií z ľahkých komerčných vozidiel i naďalej rastú. Ak tento trend bude pokračovať, dôjde k značnému oslabeniu snáh ďalších odvetví v ich boji so zmenou klímy.(3) Prijatím cieľov Spoločenstva pre nové cestné vozidlá sa výrobcom poskytne väčšia istota pri plánovaní a väčšia flexibilita pri dosahovaní požadovaného zníženia CO2, než aká by sa členským štátom poskytla prostredníctvom osobitných vnútroštátnych cieľov zníženia emisií. Pri stanovovaní výkonových emisných noriem je dôležité zohľadňovať dôsledky pre trhy a konkurencieschopnosť výrobcov, priame a nepriame náklady, ktoré vzniknú podnikom, a vyplývajúce výhody z pohľadu stimulovania inovácie a znižovania spotreby energie a nákladov na palivo.(4) Komisia v svojom oznámení zo 7. februára 2007 o výsledkoch preskúmania stratégie Spoločenstva na zníženie emisií CO2 z osobných automobilov a ľahkých komerčných vozidiel[13] a oznámení o konkurenčnom regulačnom rámci pre automobilový priemysel pre 21. storočie CARS 21[14] zdôraznila, že cieľovú hodnotu Spoločenstva týkajúcu sa priemerných emisií z vozového parku nových osobných automobilov na úrovni 120 g CO2/km sa do roku 2012 pri absencii dodatočných opatrení nepodarí splniť.(5) V uvedených oznámeniach sa navrhol integrovaný prístup v záujme dosiahnutia cieľovej hodnoty Spoločenstva týkajúcej sa priemerných emisií z nových osobných automobilov registrovaných v Spoločenstve na úrovni 120 g CO2/km do roku 2012 prostredníctvom opatrení sústredených na povinné znižovanie emisií CO2, aby sa dosiahla cieľová hodnota 130 g CO2/km v prípade priemerného vozového parku nových automobilov zdokonalením technológií automobilových motorov, ako aj zníženie o ďalších 10 g CO2/km (alebo rovnocenný efekt, pokiaľ je to potrebné z technického hľadiska) ďalším zdokonaľovaním technológií vrátane zvyšovania palivovej účinnosti ľahkých komerčných vozidiel.(6) Ustanovenia, na základe ktorých sa plní cieľ v oblasti emisií z ľahkých komerčných vozidiel, by mali byť v súlade s právnym rámcom na realizáciu cieľov týkajúcich sa emisií z vozového parku nových osobných automobilov podľa nariadenia Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel(7) V právnom rámci na plnenie cieľa pre priemerné emisie z vozového parku v prípade nových ľahkých komerčných vozidiel by sa malo zabezpečiť, aby boli ciele znižovania konkurenčne neutrálne, sociálne spravodlivé a udržateľné a aby zohľadňovali rôznych európskych výrobcov automobilov a nespôsobovali neodôvodnené narušenie hospodárskej súťaže medzi nimi. Právny rámec by mal byť zlučiteľný s celkovým zámerom dosahovať ciele Spoločenstva v oblasti znižovania emisií a mal by sa doplniť ďalšími nástrojmi viac súvisiacimi s používaním, akými sú napríklad diferencovanie daní za automobily a energiu alebo opatrenia na obmedzenie rýchlosti ľahkých komerčných vozidiel.(8) S cieľom zachovať rozmanitosť na trhu s ľahkými komerčnými vozidlami a jeho schopnosť uspokojovať rôzne potreby spotrebiteľov by sa cieľové hodnoty emisií CO2 z ľahkých komerčných vozidiel mali vymedzovať v závislosti od úžitkovej hodnoty automobilov na lineárnom základe. Na opis tejto úžitkovej hodnoty je vhodným parametrom hmotnosť, keďže je v korelácii so súčasnými emisiami, a prináša preto reálnejšie a konkurenčne neutrálne cieľové hodnoty. Navyše sú údaje o hmotnosti ľahko dostupné. Mali by sa zhromažďovať aj údaje o alternatívnych parametroch úžitkovej hodnoty, akými sú napríklad stopa (rozchod vynásobený rázvorom) a užitočné zaťaženie, a to s cieľom uľahčiť dlhodobé hodnotenie prístupu založeného na úžitkovej hodnote.(9) Týmto nariadením sa aktívne podporujú ekologické inovácie a zohľadňuje sa v ňom budúci technologický vývoj, ktorý môže posilniť dlhodobú konkurencieschopnosť európskeho automobilového priemyslu a vytvoriť viac vysokokvalitných pracovných miest. V záujme systematického posudzovania pokroku pri znižovaní emisií vďaka ekologickým inováciám by Komisia mala zvážiť možnosť zahrnúť ekologické inovačné opatrenia do preskúmania skúšobných postupov podľa článku 14 ods. 3 nariadenia (ES) č. 715/2007, pričom zohľadní technické a ekonomické dôsledky takéhoto zahrnutia.(10) Vzhľadom na veľmi vysoké náklady na výskum a vývoj a jednotkové výrobné náklady na prvé generácie vozidiel s výrazne nízkouhlíkovými technológiami, ktoré by sa mali zaviesť na trh po nadobudnutí účinnosti tohto nariadenia, malo by toto nariadenie dočasne prispieť k zrýchleniu a uľahčeniu procesu zavedenia ultra-nízkouhlíkových vozidiel na trh Spoločenstva v počiatočných fázach ich komercializácie.(11) V záujme dodržiavania súladu s nariadením (ES) č. 443/2009 a predchádzania zneužívaniu by sa mal cieľ vzťahovať na nové ľahké komerčné vozidlá prvýkrát registrované v Spoločenstve, ktoré predtým neboli zaregistrované mimo Spoločenstva, s výnimkou registrácie v obmedzenom trvaní.(12) Smernicou Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá[15], sa zriaďuje harmonizovaný rámec obsahujúci administratívne ustanovenia a všeobecné technické požiadavky potrebné na schvaľovanie všetkých nových vozidiel v rámci jej rozsahu pôsobnosti. Subjekt zodpovedný za dosiahnutie súladu s týmto nariadením by mal byť ten istý ako subjekt zodpovedný za všetky aspekty procesu typového schvaľovania v súlade s uvedenou smernicou a za zabezpečenie zhody výroby.(13) Výrobcovia by mali mať možnosť rozhodnúť sa, ako budú dosahovať cieľové hodnoty podľa tohto nariadenia, a malo by sa im umožniť, aby spriemerovali emisie svojho celého vozového parku nových vozidiel namiesto dodržiavania cieľových hodnôt CO2 v prípade každého individuálneho vozidla. Od výrobcov by sa preto malo vyžadovať, aby zabezpečili, že priemerné špecifické emisie zo všetkých nových ľahkých komerčných vozidiel zaregistrovaných v Spoločenstve, za ktoré zodpovedajú, nepresiahnu priemer cieľových hodnôt emisií z týchto vozidiel. Táto požiadavka by sa mala postupne zaviesť od roku 2014 do roku 2016, aby sa uľahčil prechod. Je to v súlade s lehotami a trvaním obdobia zavádzania stanovenými v nariadení 443/2009.(14) V záujme zabezpečenia, aby ciele odrážali osobitosti výrobcov a špecializovaných výrobcov a aby boli v súlade s možnosťami výrobcov znižovať emisie, by sa mali stanoviť alternatívne ciele znižovania emisií pre týchto výrobcov pri zohľadnení technických možností vozidiel daného výrobcu znižovať špecifické emisie CO2. Tieto alternatívne ciele by mali zodpovedať charakteristikám dotknutých segmentov trhu. Táto výnimka by sa mala riešiť v rámci preskúmania cieľových hodnôt špecifických emisií v prílohe I, ktorá sa má dokončiť najneskôr do začiatku roka 2013.(15) Stratégiou Spoločenstva na znižovanie emisií CO2 z osobných automobilov a ľahkých komerčných vozidiel sa ustanovila integrovaná koncepcia v záujme dosiahnutia cieľovej hodnoty Spoločenstva 120 g CO2/km do roku 2012. Stratégia zároveň predstavuje dlhodobú víziu ďalšieho znižovania emisií, ktorá sa realizuje v nariadení (ES) č. 443/2007 stanovením 95 g CO2/km ako cieľovej hodnoty priemerných emisií v prípade vozového parku nových automobilov. V záujme zabezpečovania súladu s týmto prístupom a väčšej istoty pri plánovaní pre priemysel by sa mal stanoviť dlhodobý cieľ v prípade špecifických emisií CO2 z ľahkých komerčných vozidiel na rok 2020.(16) Aby mali výrobcovia flexibilitu pri plnení svojich cieľov v oblasti emisií podľa tohto nariadenia, poskytuje sa im možnosť dohodnúť sa na vytvorení zoskupenia na otvorenom, transparentnom a nediskriminačnom základe. V prípade vytvorenia zoskupenia by sa jednotlivé ciele pre výrobcov mali nahradiť spoločným cieľom pre zoskupenie, ktorý by mali plniť spoločne všetci členovia zoskupenia.(17) Na zabezpečenie plnenia cieľov podľa tohto nariadenia je potrebný rozsiahly mechanizmus dosahovania súladu.(18) Meranie špecifických emisií CO2 z nových ľahkých komerčných vozidiel v Spoločenstve sa uskutočňuje na harmonizovanom základe podľa metodiky ustanovenej v nariadení Európskeho parlamentu a Rady (ES) č. 715/2007 z 20. júna 2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel[16]. S cieľom minimalizovať administratívnu záťaž v rámci tohto systému by sa mal súlad merať s odkazom na údaje o registráciách nových vozidiel v Spoločenstve zozbierané členskými štátmi a oznámené Komisii. S cieľom zabezpečiť konzistentnosť údajov použitých na posúdenie zhody by sa pravidlá zhromažďovania a oznamovania týchto údajov mali čo najviac harmonizovať.(19) V smernici 2007/46/ES sa požaduje, aby výrobcovia vydali osvedčenie o zhode v prípade každého nového ľahkého komerčného vozidla a aby členské štáty umožnili registráciu a uvedenie do prevádzky nového ľahkého komerčného vozidla len v prípade, ak je sprevádzané platným osvedčením o zhode. Údaje zhromaždené členskými štátmi by mali byť v súlade s osvedčením o zhode vydaným výrobcom pre príslušné ľahké komerčné vozidlo a mali by vychádzať len z tohto dokumentu. Mala by existovať štandardná databáza Spoločenstva pre údaje uvedené v osvedčeniach o zhode. Táto databáza by sa mala používať ako jediná referencia, aby členské štáty mohli ľahšie uchovávať registračné údaje pri novej registrácii vozidiel.(20) Dodržiavanie súladu výrobcov s cieľmi podľa tohto nariadenia by sa malo hodnotiť na úrovni Spoločenstva. Výrobcovia, ktorých priemerné špecifické emisie CO2 prekročia limity povolené podľa tohto nariadenia, by mali od 1. januára 2014 za každý kalendárny rok zaplatiť poplatok za nadmerné emisie. Poplatok by sa mal vyjadriť v závislosti od miery porušovania cieľov výrobcami. V záujme zabezpečenia súladu by mal byť mechanizmus poplatkov podobný mechanizmu ustanovenému v nariadení (ES) č. 443/2009. Poplatky za nadmerné emisie by sa mali považovať za príjem do všeobecného rozpočtu Európskej únie.(21) Akékoľvek vnútroštátne opatrenia, ktoré členské štáty môžu zachovať alebo zaviesť v súlade s článkom 176 zmluvy, by na základe posúdenia účelu tohto nariadenia a ním zavedených postupov nemali ukladať dodatočné alebo prísnejšie sankcie výrobcom, ktorí neplnia svoje ciele stanovené podľa tohto nariadenia.(22) Týmto nariadením by nemalo byť dotknuté úplné uplatňovanie pravidiel Spoločenstva o hospodárskej súťaži.(23) Mali by sa posúdiť nové postupy na dosahovanie dlhodobých cieľov, najmä sklon krivky, parameter úžitkovej hodnoty a systém poplatkov za nadmerné emisie.(24) Rýchlosť cestných vozidiel má výrazný vplyv na ich spotrebu paliva a emisie CO2. Pri absencii obmedzení rýchlosti pre ľahké komerčné vozidlá je navyše možné, že hľadisko súťaživosti v súvislosti s najvyššou rýchlosťou by mohlo viesť k predimenzovaniu skupín vysokovýkonných vozidiel a súvisiacim nedostatkom v podmienkach pomalšej prevádzky. Je preto vhodné preskúmať možnosť rozšírenia pôsobnosti smernice Rady 92/6/EHS o montáži a používaní zariadení obmedzujúcich rýchlosť pre určité kategórie motorových vozidiel v Spoločenstve na ľahké komerčné vozidlá, na ktoré sa vzťahuje toto nariadenie.(25) Opatrenia potrebné na vykonávanie tohto nariadenia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[17].(26) Komisia by predovšetkým mala byť splnomocnená na zmenu a doplnenie požiadaviek na monitorovanie a podávanie správ vzhľadom na skúsenosti s uplatňovaním tohto nariadenia, na zavedenie metód výberu poplatkov za nadmerné emisie, na prijatie podrobných ustanovení týkajúcich sa výnimiek pre určitých výrobcov a na prispôsobenie prílohy I s cieľom zohľadniť vývoj hmotnosti nových ľahkých komerčných vozidiel registrovaných v Spoločenstve a na premietnutie každej zmeny regulačného skúšobného postupu na meranie špecifických emisií CO2 ustanoveného v nariadení (ES) č. 715/2007. Keďže tieto opatrenia majú všeobecnú pôsobnosť a ich cieľom je zmeniť a doplniť nepodstatné prvky tohto nariadenia a doplniť toto nariadenie doplnením nových nepodstatných prvkov, mali by byť prijaté v súlade s regulačným postupom s kontrolou, ustanoveným v článku 5a rozhodnutia 1999/468/ES.(27) Keďže cieľ navrhovanej činnosti nie je možné uspokojivo dosiahnuť na úrovni samotných členských štátov, ale z dôvodov jeho rozsahu a dôsledkov ho možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku neprekračuje toto nariadenie rámec nevyhnutný na dosiahnutie tohto cieľa,PRIJALI TOTO NARIADENIE:Článok 1 Predmet úpravy a ciele1. V tomto nariadení sa ustanovujú výkonové emisné požiadavky v oblasti emisií CO2 pre nové ľahké komerčné vozidlá. Týmto nariadením sa vďaka zlepšeným automobilovým a inovačným technológiám stanovujú priemerné emisie CO2 v prípade nových ľahkých komerčných vozidiel na 175 g CO2/km. Emisie sa merajú v súlade s nariadením (ES) č. 715/2007 a jeho vykonávacími opatreniami.2. V tomto nariadení sa od roku 2020 stanovuje cieľ 135 g CO2/km ako priemerná úroveň emisií nových ľahkých komerčných vozidiel registrovaných v Spoločenstve.Článok 2 Rozsah pôsobnosti1. Toto nariadenie sa uplatňuje na motorové vozidlá kategórie N1, ako sú vymedzené v prílohe II k smernici 2007/46/ES, s referenčnou hmotnosťou nepresahujúcou 2 610 kg, a na vozidlá, ktorých typové schválenie sa rozširuje v súlade s článkom 2 ods. 2 nariadenia (ES) č. 715/2007 („ľahké komerčné vozidlá“), ktoré sú po prvýkrát registrované v Spoločenstve a ktoré predtým neboli registrované mimo Spoločenstva („nové ľahké komerčné vozidlá“).2. Predchádzajúca registrácia mimo Spoločenstva kratšia ako tri mesiace pred registráciou v Spoločenstve sa nezohľadňuje.3. Toto nariadenie sa neuplatňuje na vozidlá na špeciálne účely vymedzené v bode 5 prílohy II k smernici 2007/46/ES.Článok 3 Vymedzenie pojmovNa účely tohto nariadenia sa uplatňujú tieto vymedzenia pojmov:a) „priemerné špecifické emisie CO2“ je vzhľadom na výrobcu priemer špecifických emisií CO2 všetkých nových komerčných vozidiel, ktorých je výrobcom;b) „osvedčenie o zhode“ je osvedčenie uvedené v článku 18 smernice 2007/46/ES[18];c) „dokončené vozidlo“ je vozidlo, ktorému bolo po ukončení viacstupňového procesu typového schvaľovania udelené typové schválenie v súlade so smernicou 2007/46/ES;d) „výrobca“ je osoba alebo orgán, ktorý vo vzťahu k schvaľovaciemu orgánu zodpovedá za všetky aspekty postupu ES v oblasti typového schvaľovania v súlade so smernicou 2007/46/ES a za zabezpečenie zhody výroby;e) „hmotnosť“ je hmotnosť vozidla s karosériou v prevádzkovom stave uvedená v osvedčení o zhode a vymedzená v oddiele 2.6 prílohy I k smernici 2007/46/ES;f) „špecifické emisie CO2“ sú emisie ľahkého komerčného vozidla merané v súlade s nariadením (ES) č. 715/2007 a špecifikované v osvedčení o zhode ako hmotnosť (kombinovaných) emisií CO2;g) „cieľová hodnota špecifických emisií“ je vzhľadom na výrobcu priemer orientačných špecifických emisií CO2 vymedzený v súlade s prílohou I v prípade každého nového ľahkého komerčného vozidla, ktorého je výrobcom.4. Na účely tohto nariadenia je „skupina prepojených výrobcov“ výrobca a s ním prepojené podniky. Vo vzťahu k výrobcovi sú „prepojenými podnikmi“:a) podniky, v ktorých má výrobca priamo alebo nepriamo:i) právomoc využívať viac ako polovicu hlasovacích práv aleboii) právomoc menovať viac ako polovicu členov dozornej rady, správnej rady alebo orgánov, ktoré podnik právne zastupujú, aleboiii) právo riadiť záležitosti podniku;b) podniky, ktoré môžu priamo alebo nepriamo vykonávať práva alebo právomoci uvedené v písmene a) nad výrobcom;c) podniky, v ktorých má niektorý podnik uvedený v písmene b) priamo alebo nepriamo práva alebo právomoci uvedené v písmene a);d) podniky, v ktorých má výrobca spolu s jedným alebo viacerými podnikmi uvedenými v písmenách a), b) alebo c), alebo podniky, v ktorých majú dva alebo viaceré podniky uvedené v písmenách a), b) alebo c) spolu práva alebo právomoci uvedené v písmene a);e) podniky, v ktorých sú práva alebo právomoci uvedené v písmene a) spoločne v držbe výrobcu alebo jedného alebo viacerých s ním prepojených podnikov uvedených v písmenách a) až d) a jednej alebo viacerých tretích strán.Článok 4 Cieľové hodnoty špecifických emisiíV kalendárnom roku začínajúcom 1. januára 2014 a potom každý nasledujúci kalendárny rok každý výrobca ľahkých komerčných vozidiel zabezpečí, aby jeho priemerné špecifické emisie CO2 neprekročili jeho cieľovú hodnotu špecifických emisií vymedzenú v súlade s prílohou I, alebo v prípade, že výrobcovi bola udelená výnimka podľa článku 10, v súlade s touto výnimkou.Na účely určenia špecifických emisií CO2 každého výrobcu sa berú do úvahy nasledujúce percentuálne podiely nových ľahkých komerčných vozidiel každého výrobcu zaregistrovaných v príslušnom roku:-  75 % v roku 2014,-  80 % v roku 2015,-  100 % od roku 2016.Article 5 SuperúveryPri výpočte priemerných špecifických emisií CO2 sa každé nové ľahké komerčné vozidlo so špecifickými emisiami CO2 nižšími ako 50 g CO2/km počíta ako:-  2,5 ľahkých komerčných vozidiel v roku 2014,-  1,5 ľahkých komerčných vozidiel v roku 2015,-  1 ľahké komerčné vozidlo od roku 2016.Článok 6 Zoskupovanie1. Výrobcovia nových ľahkých komerčných vozidiel iní ako výrobcovia, ktorým sa udelila výnimka podľa článku 10, sa môžu zoskupovať v záujme plnenia svojich povinností podľa článku 4.2. Dohoda o zoskupení sa môže týkať jedného alebo viacerých kalendárnych rokov pod podmienkou, že celkové trvanie platnosti dohody nepresiahne päť kalendárnych rokov a dohoda musí nadobudnúť platnosť najneskôr 31. decembra prvého kalendárneho roku, za ktorý sa má zoskupiť objem emisií. Výrobcovia, ktorí sa zoskupili, poskytujú Komisii tieto informácie:a) názvy výrobcov, ktorí budú patriť do zoskupenia;b) názov výrobcu určeného za správcu zoskupenia, ktorý bude kontaktnou osobou zoskupenia a bude zodpovedný za platbu poplatkov za nadmerné emisie uložených zoskupeniu v súlade s článkom 8; ac) dôkaz o tom, že správca zoskupenia bude schopný plniť povinnosti podľa písmena b).3. Ak navrhovaný správca zoskupenia neplní požiadavku platby poplatkov za nadmerné emisie uložených zoskupeniu v súlade s článkom 8, Komisia o tom informuje výrobcov.4. Výrobcovia patriaci do zoskupenia spoločne informujú Komisiu o každej zmene správcu zoskupenia alebo jeho finančnej situácie, ktorá by mohla ovplyvniť jeho schopnosť plniť požiadavku platby poplatkov za nadmerné emisie uložených zoskupeniu v súlade s článkom 8, ako aj o každej zmene členstva v zoskupení alebo o jeho rozpustení.5. Výrobcovia môžu zaviesť režim zoskupovania pod podmienkou, že ich dohody sú v súlade s článkami 81 a 82 Zmluvy o ES a že sa na ich základe umožní otvorená, transparentná a nediskriminačná účasť každého výrobcu žiadajúceho o členstvo v zoskupení za komerčne prijateľných podmienok. Bez toho, aby bola dotknutá všeobecná uplatniteľnosť predpisov Spoločenstva o hospodárskej súťaži vzťahujúcich sa na takéto zoskupenia, všetci členovia zoskupenia zabezpečia najmä to, aby sa v kontexte ich dohody o zoskupení nemohli spoločne využívať žiadne údaje ani vymieňať žiadne informácie s výnimkou týchto informácií:a) priemerné špecifické emisie CO2;b) cieľová hodnota špecifických emisií;c) celkový počet zaregistrovaných vozidiel.6. Odsek 5 sa neuplatňuje v prípade, ak sú všetci výrobcovia patriaci do zoskupenia súčasťou rovnakej skupiny prepojených výrobcov.7. S výnimkou prípadov oznámených podľa odseku 3 sa výrobcovia v zoskupení, o ktorom bola Komisia informovaná, považujú za jedného výrobcu na účely plnenia svojich povinností podľa článku 4. Informácie o monitorovaní a podávaní správ týkajúce sa jednotlivých výrobcov, ako aj každého zoskupenia sa budú zaznamenávať, oznamovať a sprístupňovať v centrálnom registri uvedenom v článku 7 ods. 4.Článok 7 Monitorovanie priemerných emisií a podávanie správ o nich1. Každý členský štát počnúc 1. januárom 2012 za kalendárny rok a potom každý nasledujúci kalendárny rok zaznamenáva informácie o každom novom ľahkom komerčnom vozidle zaregistrovanom na jeho území v súlade s časťou A prílohy II. Tieto informácie sa sprístupňujú výrobcom a nimi určeným dovozcom alebo zástupcom v každom členskom štáte. Členské štáty vynakladajú všetko úsilie potrebné na zabezpečenie transparentnej činnosti orgánov zodpovedných za podávanie správ.2. Každý členský štát do 28. februára každého roka počnúc rokom 2013 stanovuje a predkladá Komisii informácie uvedené v časti B prílohy II týkajúce sa predchádzajúceho kalendárneho roka. Tieto údaje sa predkladajú v súlade s formátom uvedeným v časti C prílohy II.3. Členské štáty na žiadosť Komisie predkladajú aj celý súbor údajov zhromaždených podľa ods. 1.4. Komisia vedie centrálny register údajov predložených členskými štátmi podľa tohto článku a tento register je verejne prístupný. Do 30. júna 2013 a každý nasledujúci rok Komisia predbežne vypočítava pre každého výrobcu :a) priemerné špecifické emisie CO2 za predchádzajúci kalendárny rok;b) cieľovú hodnotu špecifických emisií za predchádzajúci kalendárny rok ac) rozdiel medzi jeho priemernými špecifickými emisiami CO2 za predchádzajúci kalendárny rok a jeho cieľovou hodnotou špecifických emisií v tom istom roku.Komisia oznamuje každému výrobcovi predbežný výpočet, ktorý sa na neho vzťahuje. Oznámenie obsahuje údaje podľa členských štátov o počte nových registrovaných ľahkých komerčných vozidiel a ich špecifických emisiách CO2.5. Výrobcovia môžu do troch mesiacov od oznámenia predbežného výpočtu podľa ods. 4 informovať Komisiu o chybách v údajoch, pričom uvedú členský štát, v prípade ktorého sa podľa nich vyskytla chyba.6. Komisia posúdi každé oznámenie výrobcov a do 31. októbra buď potvrdí alebo zmení a doplní predbežné výpočty podľa ods. 4.7. V prípade, ak sa Komisii na základe výpočtov podľa ods. 5 na kalendárny rok 2012 a 2013 zdá, že priemerné špecifické emisie CO2 výrobcu v danom roku presiahli jeho cieľovú hodnotu špecifických emisií na daný rok, Komisia to výrobcovi oznámi.8. V každom členskom štáte je príslušným orgánom na zber a oznamovanie údajov o monitorovaní v súlade s týmto nariadením orgán určený podľa článku 8 ods. 7 nariadenia (ES) č. 443/2009.9. Komisia môže prijať podrobné pravidlá monitorovania údajov a podávania správ o nich podľa tohto článku a uplatňovania prílohy II v súlade s regulačným postupom uvedeným v článku 13 ods. 2.Komisia môže meniť a dopĺňať prílohu II na základe skúseností s uplatňovaním tohto nariadenia. Tieto opatrenia zamerané na zmenu nepodstatných prvkov tohto nariadenia sa prijmú v súlade s regulačným postupom s kontrolou uvedeným v článku 13 ods. 3.10. V súlade s týmto článkom členské štáty takisto zbierajú a oznamujú údaje o registráciách vozidiel kategórie M2 a N2, ako sú vymedzené v prílohe II k smernici 2007/46/ES, s referenčnou hmotnosťou nepresahujúcou 2 610 kg a vozidiel, na ktoré sa typové schválenie rozširuje v súlade s článkom 2 ods. 2 nariadenia (ES) č. 715/2007.Článok 8 Poplatok za nadmerné emisie1. Výrobcovi alebo v prípade potreby správcovi zoskupenia ukladá Komisia za obdobie od 1. januára 2014 a potom za každý kalendárny rok, za ktorý priemerné špecifické emisie CO2 výrobcu prekročia jeho cieľovú hodnotu špecifických emisií, poplatok za nadmerné emisie.2. Poplatok za nadmerné emisie podľa ods. 1 sa vypočítava podľa tohto vzorcaa) od roku 2014 do roku 2018:i) pre nadmerné emisie presahujúce 3 g CO2/km:[(nadmerné emisie – 3) × 120 EUR + 45 EUR] × počet nových ľahkých komerčných vozidiel.ii) pre nadmerné emisie presahujúce 2 g CO2/km, ale nie viac ako 3 g CO2/km:[(nadmerné emisie – 2) × 25 EUR + 20 EUR] × počet nových ľahkých komerčných vozidiel.iii) pre nadmerné emisie presahujúce 1 g CO2/km, ale nie viac ako 2 g CO2/km:[(nadmerné emisie – 1) × 15 EUR + 5 EUR] × počet nových ľahkých komerčných vozidiel.iv) pre nadmerné emisie nepresahujúce 1 g CO2/km:nadmerné emisie × 5 EUR × počet nových ľahkých komerčných vozidiel.b) od roku 2019:(nadmerné emisie × 120 EUR) × počet nových ľahkých komerčných vozidiel.Na účely tohto článku:„nadmerné emisie“ sú kladná hodnota množstva gramov na kilometer, o ktoré priemerné špecifické emisie CO2 výrobcu prekročili (pri zohľadnení zníženia emisií CO2 vďaka inovačným technológiám schváleným v súlade s článkom 11) jeho cieľovú hodnotu špecifických emisií v kalendárnom roku alebo jeho časti, na ktorý sa vzťahuje povinnosť podľa článku 4, zaokrúhlených na najbližšie tri desatinné miesta, a„počet nových ľahkých komerčných vozidiel“ je počet nových ľahkých komerčných vozidiel, ktorých je výrobcom a ktoré boli zaregistrované v danom období v súlade s kritériom postupného zavádzania uvedeným v článku 4.3. Komisia určuje spôsoby vyberania poplatkov za nadmerné emisie podľa ods. 1.Tieto opatrenia zamerané na zmenu nepodstatných prvkov tohto nariadenia jeho doplnením sa prijmú v súlade s regulačným postupom s kontrolou uvedeným v článku 13 ods. 3.4. Poplatky za nadmerné emisie sa považujú za príjem do všeobecného rozpočtu Európskej únie.Článok 9 Uverejňovanie informácií o emisných výsledkoch výrobcov1. Do 31. októbra 2013 a 31. októbra každého nasledujúceho roku uverejňuje Komisia zoznam, v ktorom v prípade každého výrobcu uvádza:a) jeho cieľovú hodnotu špecifických emisií za predchádzajúci kalendárny rok;b) jeho priemerné špecifické emisie CO2 za predchádzajúci kalendárny rok;c) rozdiel medzi jeho priemernými špecifickými emisiami CO2 za predchádzajúci kalendárny rok a jeho cieľovou hodnotou špecifických emisií v tom istom roku;d) priemerné špecifické emisie CO2 pre všetky nové ľahké komerčné vozidlá v Spoločenstve za predchádzajúci kalendárny rok ae) priemernú hmotnosť všetkých nových ľahkých komerčných vozidiel v Spoločenstve za predchádzajúci kalendárny rok.2. Od 31. októbra 2014 sa v zozname uverejnenom podľa ods. 1 takisto uvádza, či výrobca splnil požiadavky stanovené v článku 4 vzhľadom na predchádzajúci kalendárny rok.Článok 10 Výnimky pre určitých výrobcov1.  O výnimku z cieľovej hodnoty špecifických emisií vypočítanej v súlade s prílohou I môže požiadať výrobca menej ako 22 000 nových ľahkých komerčných vozidiel registrovaných v Spoločenstve za kalendárny rok a:a) nie je súčasťou skupiny prepojených výrobcov; alebob) je súčasťou skupiny prepojených výrobcov, ktorá je zodpovedná celkovo za výrobu menej ako 22 000 nových ľahkých komerčných vozidiel registrovaných v Spoločenstve za kalendárny rok; aleboc) je súčasťou skupiny prepojených výrobcov, ale prevádzkuje svoje vlastné výrobné zariadenia a dizajnérske centrum.2. Výnimku, o ktorú sa žiada podľa ods. 1, možno udeliť najviac na obdobie piatich kalendárnych rokov. Žiadosť sa predkladá Komisii a obsahuje:a) názov výrobcu a meno jeho kontaktnej osoby;b) doklad o tom, že výrobca je oprávnený na uplatňovanie výnimky podľa ods. 1;c) podrobné údaje o ľahkých komerčných vozidlách, ktoré vyrába, vrátane hmotnosti a špecifických emisií CO2 týchto ľahkých komerčných vozidiel ad) cieľovú hodnotu špecifických emisií, ktorá zodpovedá jeho možnostiam zníženia vrátane hospodárskych a technických možností zníženia jeho špecifických emisií CO2, pričom sa zohľadňuje charakteristika trhu pre vyrábaný typ ľahkého komerčného vozidla.3. Ak sa Komisia domnieva, že je výrobca oprávnený na uplatňovanie výnimky, o ktorú žiada podľa ods. 1, a ak sa ubezpečila, že cieľová hodnota špecifických emisií navrhovaná výrobcom zodpovedá jeho možnostiam zníženia vrátane hospodárskych a technických možností zníženia jeho špecifických emisií CO2, pričom zohľadňuje charakteristiku trhu pre vyrábaný typ ľahkého komerčného vozidla, udelí výrobcovi výnimku. Táto výnimka sa uplatňuje od 1. januára nasledujúceho roku po dni udelenia výnimky.4. Výrobca, ktorému bola udelená výnimka v súlade s týmto článkom, bezodkladne informuje Komisiu o každej zmene, ktorá má alebo môže mať vplyv na jeho oprávnenosť na uplatňovanie výnimky.5. Ak sa Komisia domnieva, či už na základe oznámenia podľa odseku 4 alebo z iných dôvodov, že výrobca už nie je oprávnený na uplatňovanie výnimky, zruší výnimku s účinnosťou od 1. januára nasledujúceho kalendárneho roku a informuje o tom výrobcu.6. Ak výrobca nedosahuje svoju cieľovú hodnotu špecifických emisií, Komisia uloží výrobcovi poplatok za nadmerné emisie ustanovený v článku 8.7. Komisia môže prijať podrobné ustanovenia na vykonávanie odsekov 1 až 6 týkajúce sa okrem iného výkladu kritérií oprávnenosti na uplatňovanie výnimiek, obsahu žiadostí a obsahu a hodnotenia programov znižovania špecifických emisií CO2.Tieto opatrenia zamerané na zmenu nepodstatných prvkov tohto nariadenia jeho doplnením sa prijmú v súlade s regulačným postupom s kontrolou uvedeným v článku 13 ods. 3.8. Žiadosti o výnimku vrátane podkladových informácií, oznámenia podľa odseku 4, zrušenia podľa odseku 5 a každé uloženie poplatku za nadmerné emisie podľa odseku 6 a opatrenia prijaté na základe odseku 7 sa sprístupňujú verejnosti, ak nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie neustanovuje inak.Článok 11 Ekologické inovácie1. Na základe žiadosti dodávateľa alebo výrobcu sa zohľadňujú úspory emisií CO2 dosiahnuté prostredníctvom využitia inovačných technológií. Celkový príspevok týchto technológií k zníženiu cieľovej hodnoty špecifických emisií výrobcu môže byť až 7 g CO2/km.2. Komisia prijme do 31. decembra 2012 v súlade s regulačným postupom uvedeným v článku 13 ods. 2 podrobné ustanovenia pre postup schvaľovania takýchto inovačných technológií. Tieto podrobné ustanovenia budú vychádzať z týchto kritérií pre inovačné technológie:a) dodávateľ alebo výrobca musí zodpovedať za úspory emisií CO2 dosiahnuté prostredníctvom využitia inovačných technológií;b) inovačné technológie musia predstavovať preukázaný prínos k znižovaniu emisií CO2;c) inovačné technológie nesmú podliehať meraniam CO2 v rámci štandardného testovacieho cyklu ani povinným ustanoveniam na základe doplňujúcich opatrení na zníženie o dodatočnú hodnotu 10 g CO2/km uvedenú v článku 1 nariadenia č. 443/2009 a nesmú byť povinné na základe iných ustanovení právnych predpisov Spoločenstva.3. Dodávateľ alebo výrobca, ktorý žiada o schválenie opatrenia ako inovačnej technológie, predkladá Komisii správu vrátane osvedčenia o overení uskutočnenom nezávislým a certifikovaným orgánom. V prípade možnej interakcie tohto opatrenia s inou, už schválenou inovačnou technológiou sa táto interakcia uvádza v správe a v osvedčení o overení sa hodnotí, do akej miery táto interakcia ovplyvní zníženie dosiahnuté každým opatrením.4. Komisia potvrdzuje dosiahnuté zníženie na základe kritérií ustanovených v odseku 2.Článok 12 Preskúmanie a podávanie správ1. Do 31. októbra 2016 a potom každé tri roky sa prijímajú opatrenia na zmenu a doplnenie prílohy I s cieľom prispôsobiť v nej uvedenú hodnotu M0 priemernej hmotnosti nových ľahkých komerčných vozidiel za predchádzajúce tri kalendárne roky.Tieto opatrenia nadobudnú účinnosť prvýkrát 1. januára 2018 a potom každé tri roky.Tieto opatrenia zamerané na zmenu nepodstatných prvkov tohto nariadenia sa prijmú v súlade s regulačným postupom s kontrolou uvedeným v článku 13 ods. 3.2. Komisia zahrnie ľahké komerčné vozidlá do preskúmania postupov na meranie emisií CO2 v súlade s článkom 13 ods. 3 nariadenia (ES) č. 443/2009.Od dátumu začatia uplatňovania revidovaného postupu na meranie emisií CO2 sa inovačné technológie už neschvaľujú v rámci postupu uvedeného v článku 11.3. Komisia zahrnie ľahké komerčné vozidlá do preskúmania smernice 2007/46/ES v súlade s článkom 13 ods. 4 nariadenia (ES) č. 443/2009.4. Komisia do 1. januára 2013 dokončí preskúmanie cieľových hodnôt špecifických emisií podľa prílohy I a výnimiek podľa článku 10 s cieľom vymedziť:-  s výhradou potvrdenia uskutočniteľnosti na základe aktualizovaných výsledkov posúdenia vplyvu podmienky, za akých by bolo možné dosiahnuť do roku 2020 dlhodobý cieľ vo výške 135 g CO2/km nákladovo efektívnym spôsobom, a-  aspekty uskutočňovania tohto cieľa vrátane poplatku za nadmerné emisie.Komisia na základe tohto preskúmania a posúdenia vplyvu, ktoré zahŕňa celkové posúdenie vplyvu na automobilový priemysel a na odvetvia od neho závislé,-  predloží v prípade potreby návrh na zmenu a doplnenie tohto nariadenia, a to spôsobom, ktorý bude čo najviac neutrálny z hľadiska hospodárskej súťaže a ktorý bude sociálne spravodlivý a udržateľný;-  potvrdí zahrnutie vozidiel kategórie N2 a M2, ako sú vymedzené v prílohe II k smernici 2007/46/ES s referenčnou hmotnosťou nepresahujúcou 2 610 kg a vozidiel, na ktoré sa typové schválenie rozširuje v súlade s článkom 2 ods. 2 nariadenia (ES) č. 715/2007 do tohto nariadenia.Tieto opatrenia zamerané na zmenu nepodstatných prvkov tohto nariadenia sa prijmú v súlade s regulačným postupom s kontrolou uvedeným v článku 13 ods. 3.5. V nadväznosti na posúdenie vplyvu Komisia do roku 2014 uverejní správu o dostupnosti údajov týkajúcich sa stopy vozidiel, užitočného zaťaženia a ich použitia ako parametrov úžitkovej hodnoty na určenie cieľových hodnôt špecifických emisií a v prípade potreby predloží Európskemu parlamentu a Rade návrh na zmenu a doplnenie prílohy I.6. Prijímajú sa opatrenia s cieľom zabezpečiť potrebné úpravy vzorcov v prílohe I, aby sa zohľadnila akákoľvek zmena regulačného skúšobného postupu na meranie špecifických emisií CO2.Tieto opatrenia zamerané na zmenu nepodstatných prvkov tohto nariadenia sa prijmú v súlade s regulačným postupom s kontrolou uvedeným v článku 13 ods. 3.7. Komisia do roku 2015 preskúma metódu určovania špecifických emisií CO2 dokončených vozidiel uvedenú v odseku 7 časti B prílohy II a v prípade potreby predloží Európskemu parlamentu a Rade návrh na zmenu a doplnenie prílohy II.Článok 13 Výbor1. Komisii pomáha výbor zriadený podľa článku 8 rozhodnutia 93/389/EHS.2. Ak sa odkazuje na tento odsek, uplatňujú sa články 5 a 7 rozhodnutia 1999/468/ES so zreteľom na jeho článok 8.Lehota ustanovená v článku 5 ods. 6 rozhodnutia 1999/468/ES je tri mesiace.3. Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na jeho článok 8.Článok 14 Nadobudnutie účinnostiToto nariadenie nadobúda účinnosť tretím dňom po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Európsky parlament Za Radupredseda predsedaPRÍLOHA ICIEĽOVÉ HODNOTY ŠPECIFICKÝCH EMISIÍ CO21. Množstvo orientačných špecifických emisií CO2 každého ľahkého komerčného vozidla merané v gramoch na kilometer sa vymedzuje na základe tohto vzorca:a) od roku 2014 do roku 2017:orientačné špecifické emisie CO2 = 175 + a × (M – M0)kde:M = hmotnosť vozidla v kilogramoch (kg)M0 = 1 706,0a = 0,093b) od roku 2018:orientačné špecifické emisie CO2 = 175 + a × (M – M0)kde:M = hmotnosť vozidla v kilogramoch (kg)M0= hodnota prijatá podľa článku 12 ods. 1a = 0,0932. Cieľová hodnota špecifických emisií sa pre výrobcu v kalendárnom roku vypočítava ako priemer orientačných špecifických emisií CO2 každého nového ľahkého komerčného vozidla registrovaného v danom kalendárnom roku, ktorého je výrobcom.PRÍLOHA II MONITOROVANIE EMISIÍ A PODÁVANIE SPRÁV O NICHA. ZBER ÚDAJOV O ľAHKÝCH KOMERčNÝCH VOZIDLÁCH A URčENIE INFORMÁCIÍ O MONITOROVANÍ EMISIÍ CO 21. Členské štáty zaznamenávajú o každom novom ľahkom komerčnom vozidle registrovanom na ich území v roku začínajúcom 1. januára 2011 a každom nasledujúcom roku tieto podrobné údaje:a) výrobcu;b) jeho typ, variant a verziu;c) jeho špecifické emisie CO2 (g/km);d) jeho hmotnosť (kg);e) jeho rázvor kolies (mm);f) jeho rozchod (mm);g) jeho užitočné zaťaženie (v kg).2. Podrobné údaje uvedené v bode 1 sa pre príslušné ľahké komerčné vozidlo prevezmú z osvedčenia o zhode. Ak sa v osvedčení o zhode špecifikuje minimálna aj maximálna hmotnosť ľahkého komerčného vozidla, členské štáty použijú na účely tohto nariadenia iba maximálny údaj. V prípade dvojpalivových vozidiel (benzín/plyn), ktorých osvedčenie o zhode obsahuje hodnoty špecifických emisií CO2 pre obidva druhy paliva, členské štáty použijú len hodnoty namerané pre plyn.3. Každý členský štát určuje v súlade s metódami uvedenými v časti B za kalendárny rok začínajúci 1. januára 2011 a každý nasledujúci kalendárny rok v prípade každého výrobcu:a) celkový počet nových ľahkých komerčných vozidiel registrovaných na jeho území;b) priemerné špecifické emisie CO2, ako sa stanovuje v bode 2 časti B tejto prílohy;c) priemernú hmotnosť, ako sa stanovuje v bode 3 časti B tejto prílohy;d) pre každý variant každej verzie každého typu nového ľahkého komerčného vozidla:i) celkový počet nových ľahkých komerčných vozidiel registrovaných na jeho území, ako sa stanovuje v bode 4 časti B tejto prílohy;ii) špecifické emisie CO2;iii) hmotnosť;iv) stopu automobilu, ako sa stanovuje v bode 5 časti B tejto prílohy;v) užitočné zaťaženie.B. Metodika určovania informácií o monitorovaní emisií CO 2 V PRÍPADE NOVÝCH ľAHKÝCH KOMERčNÝCH VOZIDIELInformácie o monitorovaní, ktoré členské štáty musia určiť v súlade s bodom 3 časti A, sa určujú v súlade s metodikou uvedenou v tejto časti.1. Počet registrovaných nových ľahkých komerčných vozidiel ( N )Členské štáty stanovujú počet nových ľahkých komerčných vozidiel registrovaných na svojom území za príslušný monitorovaný rok ( N ).2. Priemerné špecifické emisie CO2 nových ľahkých komerčných vozidiel ( S ,ave )Priemerné špecifické emisie CO2 všetkých nových ľahkých komerčných vozidiel novo zaregistrovaných na území členského štátu za monitorovaný rok ( S ,ave ) sa vypočítavajú vydelením súčtu špecifických emisií CO2 každého jednotlivého nového vozidla, S , počtom nových vozidiel, N .S ave = (1/ N ) × Σ S3. Priemerná hmotnosť nových ľahkých komerčných vozidielPriemerná hmotnosť všetkých nových ľahkých komerčných vozidiel zaregistrovaných na území členského štátu za monitorovaný rok ( M ,ave ) sa vypočítava vydelením súčtu hmotnosti každého jednotlivého nového vozidla, M , počtom nových vozidiel, N .M ave = (1/ N ) × Σ M4. Rozdelenie podľa verzie nových ľahkých komerčných vozidielPre každú verziu každého variantu každého typu nového ľahkého komerčného vozidla sa má zaznamenávať počet novo zaregistrovaných vozidiel, hmotnosť vozidiel, špecifické emisie CO2 a stopa vozidla.5. StopaStopa vozidla sa vypočítava vynásobením rázvoru kolies automobilu rozchodom automobilu.6. Užitočné zaťaženieUžitočné zaťaženie vozidla sa určuje ako rozdiel najväčšej technicky prípustnej hmotnosti naloženého vozidla podľa prílohy III k smernici 2007/46/ES a hmotnosti vozidla.7. Špecifické emisie dokončených vozidielŠpecifické emisie dokončených vozidiel sa určujú v súlade so smernicou 2004/3/ES. V prípade, ak hodnoty nie sú k dispozícii, sa špecifické emisie dokončeného vozidla stanovujú na rovnakej úrovni ako najvyššia hodnota špecifických emisií všetkých dokončených vozidiel, ktoré sú rovnakého typu ako nedokončené vozidlo, z ktorého sa vyrobilo dokončené vozidlo, a ktoré boli zaregistrované v EÚ v rovnakom monitorovacom roku, pričom „typ vozidla“ je definovaný v súlade s článkom 3 smernice 2007/46/ES. Ak sú k dispozícii viac ako tri rozdielne hodnoty špecifických emisií všetkých dokončených vozidiel, používa sa druhá najvyššia hodnota špecifických emisií.C. Formát na prenos údajovČlenské štáty predkladajú za každého výrobcu a za každý rok údaje uvedené v bode 3 časti A v týchto formátoch:Súhrnné údaje:Rok: |Výrobca | Celkový počet zaregistrovaných nových ľahkých komerčných vozidiel | Priemerné špecifické emisie CO2 (g/km) | Priemerná hmotnosť (kg) | Priemerná stopa (m2) | Priemerné užitočné zaťaženie (kg) |(Výrobca 1) | … | … | … | … | … |(Výrobca 2) | … | … | … | … | … |… | … | … | … | … | … |Všetci výrobcovia spolu | … | … | … | … | … |Podrobné údaje na úrovni výrobcu:Rok |Výrobca |Typ ľahkého komerčného vozidla |Variant |Verzia |Kategória schváleného typu vozidla |Kategória zaregistrovaného vozidla |Značka |Obchodný názov |Kód inovačnej technológie alebo skupiny inovačných technológií[19] |Nové registrácie spolu |Špecifické emisie CO2 (g/km) |Spotreba vodíka (g/km) |Spotreba elektrickej energie (Wh/km) |Hmotnosť (kg) |Stopa (m2) |Priemerné užitočné zaťaženie (kg) |Zníženie emisií prostredníctvom inovačných technológií[20] | |Rok 1 |(názov výrobcu 1) |(názov typu 1) |(názov variantu 1) |(názov verzie 1) |… |… |… |… |… |… |… |… |… |… |… |… |… | |Rok 1 |(názov výrobcu 1) |(názov typu 1) |(názov variantu 1) |(názov verzie 2) |… |… |… |… |… |… |… |… |… |… |… |… |… | |Rok 1 |(názov výrobcu 1) |(názov typu 1) |(názov variantu 2) |(názov verzie 1) |… |… |… |… |… |… |… |… |… |… |… |… |… | |Rok 1 |(názov výrobcu 1) |(názov typu 1) |(názov variantu 2) |(názov verzie 2) |… |… |… |… |… |… |… |… |… |… |… |… |… | |Rok 1 |(názov výrobcu 1) |(názov typu 2) |(názov variantu 1) |(názov verzie 1) |… |… |… |… |… |… |… |… |… |… |… |… |… | |Rok 1 |(názov výrobcu 1) |(názov typu 2) |(názov variantu 1) |(názov verzie 2) |… |… |… |… |… |… |… |… |… |… |… |… |… | |Rok 1 |(názov výrobcu 1) |(názov typu 2) |(názov variantu 2) |(názov verzie 1) |… |… |… |… |… |… |… |… |… |… |… |… |… | |Rok 1 |(názov výrobcu 1) |(názov typu 2) |(názov variantu 2) |(názov verzie 2) |… |… |… |… |… |… |… |… |… |… |… |… |… | |Rok 1 |(názov výrobcu 1) |… |… |… |… |… |… |… |… |… |… |… |… |… |… |… |… | |Rok 1 |(názov výrobcu 2) |(názov typu 1) |(názov variantu 1) |(názov verzie 1) |… |… |… |… |… |… |… |… |… |… |… |… |… | |Rok 1 |(názov výrobcu 2) |(názov typu 1) |(názov variantu 1) |(názov verzie 2) |… |… |… |… |… |… |… |… |… |… |… |… |… | |Rok 1 |(názov výrobcu 2) |(názov typu 1) |(názov variantu 2) |(názov verzie 1) |… |… |… |… |… |… |… |… |… |… |… |… |… | |Rok 1 |(názov výrobcu 2) |(názov typu 1) |(názov variantu 2) |(názov verzie 2) |… |… |… |… |… |… |… |… |… |… |… |… |… | |Rok 1 |(názov výrobcu 2) |(názov typu 2) |(názov variantu 1) |(názov verzie 1) |… |… |… |… |… |… |… |… |… |… |… |… |… | |Rok 1 |(názov výrobcu 2) |(názov typu 2) |(názov variantu 1) |(názov verzie 2) |… |… |… |… |… |… |… |… |… |… |… |… |… | |Rok 1 |(názov výrobcu 2) |(názov typu 2) |(názov variantu 2) |(názov verzie 1) |… |… |… |… |… |… |… |… |… |… |… |… |… | |Rok 1 |(názov výrobcu 2) |(názov typu 2) |(názov variantu 2) |(názov verzie 2) |… |… |… |… |… |… |… |… |… |… |… |… |… | |Rok 1 |(názov výrobcu 2) |… |… |… |… |… |… |… |… |… |… |… |… |… |… |… |… | |[1] Ú. v. ES L 33, 7.2.1994, s.11.[2] Závery Rady pre konkurencieschopnosť prijaté 21. – 22. mája 2007 (9671/07).[3] Závery Rady pre životné prostredie prijaté 28. júna 2007 (11483/07).[4] Smernica 2004/3/ES, Ú. v. EÚ L 49, 19.2.2004, s. 36.[5] Táto správa je dostupná na webovej stránke Europa na tejto adrese: http://ec.europa.eu/environment/air/transport/co2/pdf/final_report_lcv_co2_250209.pdf[6] Táto správa je dostupná na webovej stránke Europa na tejto adrese: http://ec.europa.eu/environment/air/transport/co2/pdf/Report%20LT%20targets.pdf[7] Ú. v. EÚ C, s. .[8] Ú. v. EÚ C, s. .[9] Ú. v. EÚ C, s. .[10] Ú. v. ES L 33, 7.2.1994, s.11.[11] Ú. v. EÚ L 140, 5.6.2009, s.136.[12] Ú. v. EÚ L 275, 25.10.2003, s. 32.[13] KOM(2007) 19 v konečnom znení.[14] KOM(2007) 22 v konečnom znení.[15] Ú. v. EÚ L 263, 9.10.2007, s. 1.[16] Ú. v. EÚ L 171, 29.6.2007, s. 1.[17] Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).[18] Ú. v. EÚ L 263, 9.10.2007, s. 1.[19] V súlade s článkom 10 nariadenia.[20] V súlade s článkom 10 nariadenia.